Μία πολύ καλά στημένη εγκληματική οργάνωση που είχε μετατρέψει σε ζούγκλα παρανομίας τις λαϊκές αγορές, ήταν -όπως αποκαλύφθηκε από την δικογραφία που έχουν σχηματίσει οι αξιωματικοί του Τμήματος Εκβιαστών της Ασφάλειας Αττικής- η σπείρα που εξαρθρώθηκε πριν από λίγες ημέρες.

Μία εγκληματική οργάνωση, που δε δίσταζε να απειλεί, να διεκδικεί και να τα... παίρνει από πωλητές, προκειμένου αυτοί να συνεχίζουν να πωλούν τα προϊόντα τους, αλλά και να έχουν «μία καλή θέση» στις λαϊκές αγορές.

VIRAL ΕΙΔΗΣΕΙΣ

Το κύκλωμα, που δρούσε ανενόχλητο, εδώ και χρόνια, είχε γίνει ο φόβος και ο τρόμος των πωλητών των λαϊκών αγορών.

Όλα αυτά μέχρι τον προηγούμενο μήνα, που ξεσκεπάστηκε η δράση τους και έπεσαν τίτλοι «τέλους» στο θρίλερ που βίωναν καθημερινά στους πάγκους τους οι παραγωγοί και οι πωλητές.

Το σχέδιο των αστυνομικών για τον εντοπισμό τους

Οι αστυνομικοί του Τμήματος Δίωξης Εκβιαστών έχοντας συλλέξει πληροφορίες για τους «νονούς» των λαϊκών αγορών, στήνουν τον δικό τους... παράνομο πάγκο πώλησης λουλουδιών και κάρβουνων στη λαϊκή της Γκορυτσάς στον Ασπρόπυργο στις 16 Φεβρουαρίου του 2019.

Η επίσκεψη του 43χρονου «νονού», προέδρου σωματείου της λαϊκής, ήταν άμεση. Πήγε, όπως το επιβάλλει ο «ρόλος» του, συνοδευόμενος από «φουσκωτούς».

Λίγο αργότερα έρχεται και ο «εισπράκτορας» για να ακολουθήσει ένας ακόμη διάλογος που αναδεικνύει τη δράση της «μαφίας» των λαϊκών αγορών.

«Σεκιούριτι»: Ένα ευρώ

Αστυνομικός - «πωλητής»: Γιατί; Είστε;

«Σεκιούριτι»: Σεκιούριτι

Αστυνομικός - «πωλητής»: Ααα σεκιούριτι

«Σεκιούριτι»: Ο Φίλιππος σου είπε να έρθεις εδώ;

Αστυνομικός - «πωλητής»: Όχι, μίλησα με τον Φίλιππα και μου είπε κάτσε εδώ για σήμερα και άλλη φορά θα σου βάζω εδώ. Ένα ευρώ; Αυτό θα το πληρώνω κάθε φορά;

«Σεκιούριτι»: Ναι

Αστυνομικός - «πωλητής»: Κάθε φορά ένα ευρώ;

«Σεκιούριτι»: Όποτε έρχεσαι.

Αστυνομικός - «πωλητής»: Σε εσένα;

«Σεκιούριτι»: Σε εμένα. Άκουσε, άμα δεις άλλον δεν θα του το δώσεις.

Στις 13 Μαρτίου 2019, όταν πωλητής ήρθε σε αντιπαράθεση μαζί τους, ο πρόεδρος άρχισε να απειλεί:

«Όταν γυρίσει ο Α... θα δείτε τι θα πάθετε. Αυτό το φίδι ο Μ... θα δεις τι θα πάθει. Εγώ έχω καθαρίσει δύο κακουργήματα σε αυτό θα κολλήσω; Έχετε ήδη χάσει δύο δικαστήρια. Με τις άκρες που έχω, θα χάσετε και τώρα».

Δείτε τα ντοκουμέντα που παρουσιάζει ο Ελεύθερος Τύπος:

PHOTO GALLERY Photo 1/3 Φωτογραφικά ντοκουμέντα από την κατάθεση του... οβολού από «θύμα» στον «εισπράκτορα» Photo 2/3 Φωτογραφικά ντοκουμέντα από την κατάθεση του... οβολού από «θύμα» στον «εισπράκτορα» Photo 3/3 Φωτογραφικά ντοκουμέντα από την κατάθεση του... οβολού από «θύμα» στον «εισπράκτορα»

Ο τιμοκατάλογος των «νονών»

Ενδεικτικές είναι οι «ταρίφες» εκβιασμών, που διαμορφώνονταν σύμφωνα με την έρευνα της Αστυνομίας ως εξής:

• 64.000 ευρώ για μεταβίβαση άδειας

• 20.000 ευρώ για αλλαγή θέσης πωλητή

• 40.000 ευρώ κουπόνια ευπαθών κοινωνικών ομάδων

• 15.000 ευρώ έδωσαν 80 πωλητές για άδεια πάγκου

• 400 ευρώ «προστασία» πάγκου.

Διαβάστε επίσης:

«Βόμβα» στα διπλώματα οδήγησης: Ποιοι θα δώσουν ξανά εξετάσεις

«Απασφάλισε» ο Αυτιάς: «Βόμβες» κατά Κυριάκου Μητσοτάκη και ΝΔ (video)